Markko Märtin 2004 Küprose rallil
Markko Märtin 2005 Küprose rallil
**Markko Märtin** (sündinud 10. novembril 1975 Tartus) on Eesti ettevõtja ja endine autorallisõitja.

Markko Märtin on esimene eestlasest rallisõitja, kes on võitnud autoralli maailmameistrivõistluste etapi (2003 Kreekas). Hiljem võitis ta etappe veel 2003. aastal Soomes ning 2004. aastal Mehhikos, Prantsusmaal ja Hispaanias.

Alates 2002. aastast elab ta Monacos.

Karjäär
-------

Võistlemist alustas ta 1994. aastal Lada Samaral. 1995. aastal tuli esimest korda Eesti meistriks. 1997 ja 1998 tuli ta Eesti meistriks A-rühma autol. Aastatel 2001–2003 võitis Markko Märtin kolm korda järjest E.O.S. Rally.

Esimese MM-stardi tegi Markko Soome rallil 1997 Toyota Celica Turbo 4WD roolis.

1999 sai ta Akropolise rallil esimesed MM-punktid.
2001 palgati ta Subaru tehasemeeskonda (Subaru World Rally Team).
2002 siirdus ta Fordi.
2003 sai Markkost Fordi esisõitja. Esimese MM-etapivõidu saavutas ta Akropolise rallil.
2005 sõlmis ta lepingu Peugeot' tehasemeeskonnaga.
Enne 2000. aastat olid Märtini paarimeesteks Jaanus Robi, Hardi Zupping, Robert Lepikson. Kuni 2000. aastani oli Markko kaardilugeja Toomas Kitsing, pärast seda Michael Park. Märtin ja Park polnud pelgalt ühe meeskonna liikmed, vaid ka väga head sõbrad .

18. septembril 2005 hukkus Park Walesis sõidetud Suurbritannia ralli 15. kiiruskatsel teelt väljasõidu tagajärjel. Auto sõitis täiskiirusel vasakkurvis teelt välja vastu puud. Auto parempoolne uks sai tugeva löögi ja Park sai kohapeal surma. See oli WRC-s üle 12 aasta esimene võistleja surmaga lõppenud õnnetus. Eelmine surmaga lõppenud õnnetus toimus 1993. aasta Austraalia rallil, kui sai surma kaardilugeja Rodger Freeth.

Märtin oli sügavas šokis ja toimetati haiglasse. Silmaga nähtavaid vigastusi tal polnud. Ta üksnes lonkas pisut paremat jalga. Saadud põrutus tekitas talle ka ajutisi nägemisprobleeme.

Õnnetuse tõttu katkestas Märtin 2005. aasta hooaja üldarvestuses 4. kohalt. Peugeot' tehasetiimis jätkas hooaega tema asemel rootslane Daniel Carlsson.

Märtin oli 2011–2013 Eesti Autospordi Liidu juhatuse liige.

Saavutused
----------

### 1999

Maailmameistrivõistlustel 2 punkti. Autod: Ford Escort WRC, Toyota Corolla WRC.

### 2000

Maailmameistrivõistlustel 1 punkt. Autod: Toyota Corolla WRC, Subaru Impreza WRC.

### 2001–2005

| Aasta | 2001 | 2002 | 2003 | 2004 | 2005 |
| --- | --- | --- | --- | --- | --- |
| Auto | Subaru Impreza WRC | Ford Focus WRC 02 | Ford Focus WRC 03 | Ford Focus WRC 04 | Peugeot 307 WRC |
| 1. etapp |  MON | DNF |  MON | 11. (8:02) |  MON | 4. (0:55) |  MON | 2. (1:12) |  MON | 4. (5:27) |
| 2. etapp |  SWE | 12. (6:10) |  SWE | – |  SWE | 4. (1:45) |  SWE | 7. (5:38) |  SWE | 2. (2:11) |
| 3. etapp |  POR | DNF |  FRA | 8. (5:20) |  TUR | 6. (3:24) |  MEX | **1.** |  MEX | 3. (1:38) |
| 4. etapp |  ESP | DNF |  ESP | 8. (3:43) |  NZL | DNF |  NZL | 3. (0:25) |  NZL | 5. (3:09) |
| 5. etapp |  ARG | – |  CYP | 8. (4:22) |  ARG | DNF |  CYP | 2. (0:15) |  ITA | 4. (4:12) |
| 6. etapp |  CYP | – |  ARG | 4. (2:52) |  GRE | **1.** |  GRE | DNF |  CYP | 3. (4:42) |
| 7. etapp |  GRE | DNF |  GRE | 6. (2:40) |  CYP | DNF |  TUR | 24. (56:31) |  TUR | 5. (5:57) |
| 8. etapp |  KEN | – |  KEN | 4. |  GER | 5. (0:57) |  ARG | DNF |  GRE | 8. (5:37.5) |
| 9. etapp |  FIN | 5. (1:17) |  FIN | 5. (3:10) |  FIN | **1.** |  FIN | 2. (0:34) |  ARG | 6. (4:22.2) |
| 10. etapp |  NZL | – |  GER | 5. (5:33) |  AUS | DNF |  GER | 4. (2:40) |  FIN | 3. (1:35.6) |
| 11. etapp |  ITA | DNF |  ITA | 5. (1:54) |  ITA | 3. (0:54) |  JPN | 3. (1:43) |  GER | 4. (2:40.4) |
| 12. etapp |  FRA | 6. (5:21) |  NZL | DNF |  FRA | DNF |  GBR | 3. (2:53) |  GBR | DNF |
| 13. etapp |  AUS | – |  AUS | 5. (6:21) |  ESP | 3. (0:13) |  ITA | DNF |  JPN |   |
| 14. etapp |  GBR | DNF |  GBR | 2. (0:24) |  GBR | DNF |  FRA | **1.** |  FRA |   |
| 15. etapp |   |  ESP | **1.** |  ESP |   |
| 16. etapp |   |  AUS | DNF |  AUS |   |
| Punkte | 3 | 20 | 49 | 79 | 53¹ |
| Koht | 19. | 9. | 5. | 3. | 5. (4.¹) |

¹ – Pärast 11. etappi

### Autoralli maailmameistrivõistlused

| Aasta | Meeskond | Auto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | WDC | Punktid |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1997 | Markko Märtin | Toyota Celica GT-Four ST185 | MON | SWE | KEN | POR | ESP | FRA | ARG | GRC | NZL | FINRet | IDN | ITA | AUS | GBR |  |  | **-** | **0** |
| 1998 | Markko Märtin | Toyota Celica GT-Four ST205 | MON | SWE | KEN | PORRet | ESP | FRA | ARG | GRC | NZL | FIN12 | ITA9 | AUS | GBRRet |  |  |  | **-** | **0** |
| 1999 | Markko Märtin | Ford Escort WRC | MON | SWE8 | KEN | PORRet |  |  |  |  |  |  |  |  |  |  |  |  | **18** | **2** |
| Toyota Corolla WRC AE111 |  |  |  |  | ESP | FRA | ARG | GRC5 | NZL | FINRet | CHN | ITARet | AUS | GBR8 |  |  |
| 2000 | Lukoil EOS Rally Team | Toyota Corolla WRC AE111 | MON | SWE9 | KEN | POR7 | ESP10 | ARG | GRCRet | NZL | FIN10 | CYP6 | FRA | ITARet |  | GBR7 |  |  | **21** | **1** |
| Subaru World Rally Team | Subaru Impreza WRC2000 |  |  |  |  |  |  |  |  |  |  |  |  | AUSRet |  |  |  |
| 2001 | Subaru World Rally Team | Subaru Impreza WRC2001 | MONRet | SWE12 | PORRet | ESPRet | ARG | CYP | GRCRet | KEN | FIN5 | NZL | ITARet | FRA6 | AUS | GBRRet |  |  | 19 | 3 |
| 2002 | Ford Motor Co | Ford Focus RS WRC 02 | MON12 | SWE | FRA8 | ESP8 | CYP8 | ARG4 | GRC6 | KEN4 | FIN5 | GER6 | ITA5 | NZLRet | AUS5 | GBR2 |  |  | 9 | 20 |
| 2003 | Ford Motor Co | Ford Focus RS WRC 02 | MON4 | SWE4 | TUR6 |  |  |  |  |  |  |  |  |  |  |  |  |  | **5** | **49** |
| Ford Focus RS WRC 03 |  |  |  | NZLRet | ARGRet | GRC1 | CYPRet | GER5 | FIN1 | AUSDSQ | ITA3 | FRARet | ESP3 | GBRRet |  |  |
| 2004 | Ford Motor Co | Ford Focus RS WRC 03 | MON2 | SWE7 | MEX1 |  |  |  |  |  |  |  |  |  |  |  |  |  | **3** | **79** |
| Ford Focus RS WRC 04 |  |  |  | NZL3 | CYP2 | GRCRet | TUR24 | ARGRet | FIN2 | GER4 | JPN3 | GBR3 | ITARet | FRA1 | ESP1 | AUSRet |
| 2005 | Peugeot | Peugeot 307 WRC | MON4 | SWE2 | MEX3 | NZL5 | ITA4 | CYP3 | TUR5 | GRC8 | ARG6 | FIN3 | GER4 | GBRRet | JPN | FRA | ESP | AUS | 5 | 53 |

Rallimeeskond Eestis
--------------------

2005. aasta lõpus panid Märtin ja Eesti Autospordi Liit kokku erameeskonna. Selle nimeks sai Subaru – E.O.S Rally Team. 2007. aasta hooajal oli meeskonna nimi Subaru – Finest Rally Team. Meeskond sõitis Inglismaal Prodrive'i tehases toodetud Subarutega. Võisteldi N-rühmas.

Esimesel hooajal kuulusid meeskonda Rainer Aus ja Martin Rauam. Aus oli noor ja andekas 18-aastane rallisõitja, kes oli tulnud 2005. aastal Lada VFTS-iga Eesti meistriks ning varem kahel aastal (2003 ja 2004) noorte meistriks. Ausi kaardilugejaks oli esimesel hooajal kogenud Toomas Kasak. Teine võistleja oli 21-aastane Martin Rauam, kelle kaardilugeja oli Kristo Kraag.

Meeskond tõestas end juba esimesel võistlusaastal. Esimese võistlusena osaleti 2006. aasta Viru rallil. Ralli üldvõidu võtsid N-rühma autol Rainer Aus ja Toomas Kasak. See oli Ausile alles kolmas ralli nelikveolise autoga. Teine võit tuli juba järgmiselt rallilt, milleks oli Lõuna-Eesti ralli. Seal võitsid N-rühma pingelises heitluses Martin Rauam ja Kristo Kraag, kusjuures viimasel katsel läks Rauamil käigukast katki ning ta pidi sõitma pool katset viienda käiguga. Sellest hoolimata kindlustas ta endale N-rühma võidu. Martin Rauam tuli sel hooajal Eesti meistriks ja Rainer Aus oli viies.

2007. aastal jätkasid tiimis Aus, kelle kaardilugejaks sai endine Rauami paarimees Kristo Kraag. Rauami vahetas välja Egon Kaur, kelle kaardilugejaks on Simo Koskinen. Rauam sõitis 2007. aastal PWRC sarjas.

Äritegevus
----------

11. aprillil 2007 sai teatavaks, et Märtin ostis umbes 50 miljoni Eesti krooni eest AS Pleione, mis seni oli müünud Chevrolet' autosid. Seni oli AS Pleione kuulunud Sandu Hubanile ja Gabriel Kasele. Sama aasta 4. juunist hakkas AS Pleione kandma uut ärinime AS Autospirit. Septembri keskpaigas sai Autospirit õiguse Nissani sõidukeid Eestis edasi müüa.

Märtin on 2009. aastast kirjastuse Presshouse suuromanik.

Tunnustus
---------

* 2004 Eesti Punase Risti IV klassi teenetemärk
* 2004 Eesti Vabariigi spordipreemia (eduka esinemise eest 2003. aastal autoralli maailmameistrivõistlustel)
* 2016 Eesti Olümpiakomitee teenetemärk

Viited
------

1. ↑  Toomas Vabamäe (21.09.2015). "Kaardilugeja amet". *Eesti Ekspress*. Vaadatud 28.01.2018.
2. 1 2 3  "Kes? Mis? Kus?" 2006, lk. 166–167
3. ↑  "Kes? Mis? Kus?" 2008, lk. 308
4. ↑  Karilin Engelbrecht, Markko Märtinist sai rahalistes raskustes kirjastuse Presshouse suuromanik, Postimees, 13. oktoober 2009
5. ↑  Teenetemärkide kavaleride andmekogu – 1679

Välislingid
-----------

|  |  |
| --- | --- |
|  | Pildid, videod ja helifailid Commonsis: **Markko Märtin** |

* Biograafia ESBL-is
* MM-Motorsport
* Statistika juwra.com lehel
* Statistika ewrc-results.com lehel
* Jaan Martinson, Peep Pahv, Marko Märtin: suletud ja vastuoluline isiksus Õhtuleht, 9. jaanuar 2006
* Andres Vaher, "Märtin: "Üldse ei kisu enam kihutama.", Õhtuleht, 13. juuni 2009
* Markko Märtin MM-sarja naasmisest: ei, ei ja veel kord ei, Õhtuleht, 26. jaanuar 2010